钦定古今图书集成/明伦汇编/氏族典/第082卷 > 吴亮嗣
## 钦定古今图书集成/明伦汇编/氏族典/第082卷 > 吴亮嗣

按《广济县志》：“亮嗣，字明仲，万历甲辰进士，知南充县。
六载奏最，选授兵科给事中。受事五月，疏上者四，得
报者三。侍御魏云中疏击徐兆魁、史继偕、黄克缵、董
其昌、张涛、周应秋等，亮嗣反复争辩，直声大著。熊廷
弼之被勘也，亮嗣疏救之。值张差持梃阑入禁地，疏
请申饬禁卫，巡视皇城。戊午，巡视京营，请饬京营武”
备。又条上《战守六策》。天启初，转太常少卿。三年，制授
中宪大夫。时有修郄于亮嗣者，嗾言官论之，遂归。